La Creacion 
Genesis 1.1-2.4 

Baaluitesiwata canate yai eeriquei caliquei. Canate 
duli manui name eye i, canate inanabaa, canate manuiri uni 
canate banacale, aicu nacai, masicai nacai. Canatate 
cuweesinai cananama. Canatate wenaiwicanai cananama 
Canatate nacai capiraleeri cali, eeri, queeri, duluputa 
Abeeritate Diosquei lyaca. 

Neese Dios idabaquei eeriquei, capiraleeri cali 
aiba. Queechacawa maiseeri, cateeri nacaini, yai eeriquei 
Uni yeesaidate cali. Espfritu Santo iyeerica uni iwicau- 
baa. Neese Dios lima: 

— Iyaquei camalasica — iimaca yai Diosca. Isicuata 
icanaquei camalasica. Caitate Dios idabaca yai cama- 
lasica, cata nacai, queecheeri eeri irlcu. 

Puchaibaana eeri, Dios ichuullate uni yeena 
imichaanapinawa chenunire capiraleeri calipina. 

Maisibaana eeri, Dios imichaidate uni iricuise yai 
calica. Neese ichuullaca banacale, aicunai nacai nada- 
winaanapinawa cali chuiri finata. Macai masicai idenla 
fimiwa aicu nacai yeewanapina iyaquei banacaleca quirita. 
Dios iicaca cayabasiweerina, yai idabeerica. 

Bainuacaana eeri, Dios idabate eeri, queeri, 
duluputanai cananama nacai. Ya imaacaca nachanaacawa 
chenunire, waaliacatena cainacaali amalaca yaasu eeri, 
cata nacai, unfabe nacai, camui nacai. Neese Dios 
casiimaica iicaca nia cananama, niai idabeeyeica. 

Abeemaa wacaapiina eeri, Dios idabate macai 
fiwitaana cubai, macai fiwitaana ala, macai liwitaana 
cananama niai lyeeyeica uni irlcu. Neese, idabate nacai 
macai fiwitaana cuipira, masibeenai nacai cananama. 
Iicaca cayabanameeyeica niai idabeeyeica. Neese, Dios 



ichuuliate namaniinapina neenibewa manuba nayacatena 
macai cali imanuica. 

Seisna eeri, Dios idabate cananama macai liwitaana 
cuweesi, macai liwitaana aapi nacai, macai liwitaana 
pirai nacai, piriasinai cananama niai iyeeyeica cali 
chuiri linata. Neese, yatate eerica, Dios idabate 
wenaiwica. 

Dios idabate yai queecheeri asiali cali ichumale 
ficha. Yasi yaaca asiali icauca. Neese Dios imanite 
abeeri banacale cayabeeri. Yai banacale fipideneerite 
Eden. Neenibaa banacale yeewi nayaca puchaiba aicu. 
Abeeri aicu lipideneeri cai, ff Yeeri wacauca camfiri 
imaalaawa". Aiba aicu fipideneerite cai, M Yai aicuca 
imaaqueerica waaliacawa cainacaali wamanica cayabeeri, 
cainacaali nacai wamanica baaweeri". Ya Dios iteca yai 
asiali iyacatena banacale yeewi. Neese Dios ichuullaca 
asiali fibaidaanapina banacale. Dios lima asiali iri : 

— Piciia cayaba yaara banacaleca. Cayabeerica piyaaca 
macaita liwitaana iyacanaweera banacaleca. Abeerita quewa 
aicuca pica piyaa lyacanawa peetacaichawa — caitate Dios 
limacate queecheeri asiali iri. Yai aicuca camitate Dios 
imaaca asiali iyaaca iyacana lipideneeri cai lf Yai aicuca 
imaaqueerica waaliacawa cainacaali wamanica cayabeeri, 
cainacaali nacai wamanica baaweeri nacai 11 . Neese Dios lima: 

— Camita cayabaca iyuwa yaara asiali iyaana abeerita. 
Numanfiripina yaacaweetuapinawa — fimaca yai Diosca. 
Neese, Dios ibanua macai cuweesinai yaatale asialica. 
Yai asiali yaaca naipidena cananama. Canacata quewa 
abeechiia yaacaweetuapina asialita. Neese, Dios imaaca 
asiali iimaca baawanama. Ya yeedaca licha abeechiia ibalai 
yaapi. Ya Dios imanica abeechua inanai ficha uai ibalai 
yaapimica. Neese icawaida yai asialica. Ya iteca uai 



inanaica yaatale yai asialica. Yasf casfimaica beecana 
iwawa yai asialica. Ya fima ulf: 

— Dios imaniichua pfa nuina yeena ficha, ina yeewa 
nuaca pfipidena "inanai" — caitate asiali fimaca ulf. 
Ina yeewa siucade abeeri asiali iwawacaalf yeedaca irfwa 
finupinawa, yasf imaacaca yaanirinaiwa iyacatena uapicha, 
uai yaacaweetuacawa. Nfai icaseeyeicawa iwawacuta nayaca 
iyuwa abeeri wenaiwica, abedanamata nacai naiwitaise. 
Neenialf eerite mabalete nfa, camf iyeitate quewa yaalfa 
baica, canatate quewa nabaini nawali. Dios idaba nfai 
wenaiwicaca nacuanapinate macaita cuweesinai lyeeyeica 
chai eeri irlcu. Nfai wenaiwicaca caiyeide iyuwa Dios 
caiwitaiseca nfa. Neese Dios fimate puchaiba wenaiwica 
irf: 

— Piimacue puchaibanamata pideniacatenacue peenibewa, 
iyeeyeipina cananama cali imanufcata. Nuacue nacai 
piyaapinawa macai fiwitaana banacale lyacana. Abeerita 
quewa aicuca, picacue piyaa iyacanawa , peetacaichawa, 
yai aicuca imaaqueericue pfalfawa cayabeeri Iwali, 
baaweeri iwali nacai — fimaca naif yai Diosca. Neese Dios 
iicaca iyuwa mainf cayabanameeyei cananama nfai 
idabeeyeica. 

Neese, imaalaacaalfwa yai seisna eerica, yasf Dios 
ideca idabaca cananama eeriquei, yai capiraleeri cali 
nacai, cananama nacai waiqueeri chai finata eeriquei 
chenunire nacai . 

Neese, sietena eeri iricu, ya imaacaca fichawa 
f ibaidacalewa, yai Diosca. Ina yeewa imanica iwawacutee- 
ricani, yai sietena eerica, cayabeeri aiba eeri ficha. 



Adan y Eva desobedecen a Dios 
Genesis 3 

Yai queecheeri asialica, ua nacai inanaica nayacate 
banacale neeni, yai banacale cayabeerica Dios imaniirite 
nali, lipidenacatale Eden. Neesete, abe eeri, Satanas + 
yuumawaliatewa aapi iyu. Caiwitaiseeri yai aapica, 
Baawasairi Satanas liwitaise iyu, ina yeewa mainf cachi- 
weericani, yai aapica, aibanai cuweesinai cananama licha. 
Ya yaacawa mawienita uli liai inanaica. Ya isuta yeemlawa 
ua: 

— ^Baisisica, camita Dios imaaca piyaaca iyacana 
yaara banacaleca? — lima inanai iri yai aapica. 

— Dios imaacaca wayaaca macaita aicu iyacana, abee- 
rita aicuca quewa camiiri imaaca wayaaca iyacana. Wayaa- 
caalfsa iyacana yai aicuca, wadunuacaalfsa nacai yai 
aicuca, yasasi weetacawa — uuma liai inanaica. Neeseta 
quewa aapi lima uli: 

-Camitacue peetawa iyiiweera — lima icalidaca 

Lwa yai aapica — ; Dios yaalieriwa piyaacaalicue 

yaade iyacanaca, yasf pialima pialiacue cayabeeri iwali, 

baaweeri iwali nacai ina yeewa Dios nacairicue pfaja 

—lima yaalimaida iicawa ua, umanicatena baaweeri. 

Uai inanai yeebeechuaca aapi itaacai. Ya uicaidaca 
aicu iyacana iri . Cayabaca uicacani, yai aicu iyacanaca. 
Uinaidacawa caseeripinata iyaacawata. Uwawa nacai caalia- 
caipinaca. Ina yeewa uedaca uliwa aicu iyacana, ya 
uyaacani. Ya uteca asiali irini , ya iyaaca nacaini. 
Isiciiata naaliaca mabaleca nia, ina namani nabalewa 
higuera + ibaina iyu, neepuacatena nfawa iyii. 

Catacaali yaacawa yai asiali uai nacai inanaica 
neemia Dios isana banacale yeewire. Yasf caaluca nia Dios 
iicha, ina yeewa nabaacawa iicha. Neese Dios imaidaca 
asiali. Ya lima asiali iff: 



— ^Cana pibaacawa nuicha? — cai lima asiali iri. 
— Nuemiacata pisanatata, neeni caalucaita nua piicha 
mabalecaina nua ina yeewa nubaacawa piicha — lima Dios 
iri yai asialica. Neese Dios lima asiali iri: 

— Canacata icalideeri piri mabaleenaca pia. Atata 
pialia mabaleca pia pidecaina piyaacani yai aicu iyaca- 
naca camiiri numaaca piyaaca — lima yai Diosca. 

— Uara inanaica pimaniichuaca iyeechuapinaca nua- 
picha, uaqueera ite null yai aicu iyacanaca, ina yeewa 
nuyaacani — lima Dios iri yai asialica. Neese Dios isuta 
yeemiawa ua: 

— ^Caina pide pimanica? — lima inanai iri. 
— Aapiqueera ichiwaidaca nua, ina yeewa nuyaacani, 
yai aicu lyacanaca --liumaca Dios iri uai inanaica. 

Ina yeewa Dios yuuwichaidaca yai aapica, ya nacai 
queecheeri asialica ua nacai queecheechua inanaica. Dios 
fimaca aapi iri: 

■ — Siiicasijade iwawacuta piuwichaacawa peepunicawa 
pitura iyuwa. Pitaquenaipina nauwidenai namanica niajai 
inanai utaquenaipina . Abeeri utaqueeripina, yata picua- 
nica piniiawajani, quewa imaalaideeripina piaja — lima yai 
Diosca aapi iri. Neese, lima inanai iri yai Diosca: 

— Siucasijade pimusuadacaali peenibewa, ya piuwi- 
chaacawa baawanama ja. Yaara piacaweerica, yata piiwacali- 
pina — lima yai Diosca inanai iri. Neese Dios iima asiali 
irf: 

— Peebaidacaina placaweetua itaacaiwa piyaanapina 
yai aicu iyacana camiiri numaaca piyaaca, ina yeewa 
siucasijade iwawacuta piibaidaca cachainiiri iyu piriwa 
manubacaina masicai baaweeri tuiri nacai imusuawa pibana- 
cale yeewibaawa. Nudabacate pia cali ichumale licha, 
neese aibaalipina beericaali piacawa, yasi peetacawaja. 



Neese piinami ichacameeripinawa cali ichumale iyu aniwa 
— limaca yai Diosca. 

Neese yai asiali lipideneerica Adan yaaca uipidena 
Eva, uai yaacaweetuaea . Yai Adan "cali", "wenaiwica 11 aiba 
limaanaquei cai lipidenaca. Ua Eva limaana nacai "wacauca" 
limaanami nacai . Adan yaaca uipidena cai macai wenaiwi- 
canai lirupinacaina ua. Neese Dios imanite nabalepina 
cuweesi iimami licha. Yate Dios ibanua namusuanapina 
banacale cayabeeri iichawa. Yai banacaleca £ipideneeri 
Eden. 

Caitate Dios ibanua naacawa banacale licha, nayaa- 
caicha nal£wa yai aiba aicu iyacana yeeripina wacauca 
camiiri imaalaawa. Neesete Dios ibanua cachainiiyei 
angelnai" 1 " nacainameeyei fipideneeyei querubfn nacuaca- 
tena yai banacaleca, lichana wenaiwica neepuaca naa 
nayaaca yai iyacana yeeri wacauca camiiri imaalaawa. Dios 
ibanua nere nacai banacale inuma nere abeeri manuiri 
espada + machete nacairi quichairica ilabataniiriwa mamaa- 
laacata, lichana wenaiwicanai iwaluawa nere. 

